Equal Pay Day | Openly Feminist\nДнес е Equal Pay Day. Датата се отбелязва от 1996-та насам и цели да привлече внимание към факта, че жените и хората от етническите и расовите малцинства получават много по-ниско заплащане за една и съща свършена работа от колегите си мъже.\nПо принцип хората на този ден носят червени дрехи, символизиращи, че жените много често са „на червено“ не защото не работят, а защото им плащат по-зле.\nВ България българката осигурява 46% от семейния бюджет. Нейните доходи са 74% от неговите, а заплатата й – 87 на сто от средното възнаграждение на силния пол. (via Български Хелзинкски Комитет)\nfrom → кариера, семейство, стереотипи, събития\nСметката е проста и при 74% и при 87%. Излиза, че българката работи повече от българина.\n46/0.74=62% и 46/0.87=53%\nИнтересно ми е как е в чужбина, имаш ли данни да речем от Американския Хелзинкски Комитет?\nЦифрите са аналогични, в Щатитие разликите са по-големи отколкото в България. Държавите от бившите социалистически страни са със сравнително по-добри показатели от тези в Западна Европа. Смятай колко е тежко положението.\nНе отричам, че неравенство в заплащането съществува, нито пък, че българката работи повече от българина, както и, може би американката – от американеца. Въпросът е в това доколко по-производителен е женският труд? Бихме очаквали равно заплащане само по справедливите правила на пазараните механизми, според които по-високо платен е по-производителният труд. Мислиш ли, че женският труд е по-производителен? Аз не смятам така. Мъжете губят много по-малко време в телефонни разговори с приятелки в работно време, занимават се с много по-малко битови ангажименти, които да им отнемат от енергията за работа, полагат много по-малко грижи за децата и.т.н. Ако натикаме мъжете в кухнята и ги превърнем в бавачки може би ще се получи някакъв баланс в заплащането между двата пола. Но пък това е по-непроизводителното решение, отколкото жените да повишат ефективността си на работното място и да започнат да изкарват достатъчно, за да могат да си позволят да плащат на миячка, чистачка и готвачка, която да ги замества в домакинството. Обнразованието също е важно за новото за заплащане, а никой мъж не учи за чистачка и бавачка, имай го в предвид. Защото мъжът, чийто труд струва повече от този на готвачката и на чистачката винаги ще аутсорсне домашната дейност, за да се съсредоточи върху ежедневните, по-важни служебни дела, от които изкарва повече, защото е по-производителен. Та, аз бих облякъл червена дреха са надпис „за по-производителен женски труд“, пък нека да е по-добре платен и от мъжкия. Важното е пазарът също да мисли така.\nТишо – оригинален както винаги. На колко години стана и още не си се научил да генерализираш и да се водиш по стереотипи.\nНе става въпрос точно за производителност, макар че тя е свързана с главния проблем: Заплащането на труда зависи най-вече от предлагането и търсенето на този труд. Много повече хора могат да натискат клавишите на касовата машина отколкото да (еди какво си специализирано умение).\nНаскоро една колежка ми обясняваше за разликата м/у pay equity (еднакво заплащане за една и съща работа) pay parity (еднакво заплащане за работа с една и съща „значимост“). В много от западните държави има закони за това… защо – не знам. Пазарните механизми са се погрижили за това да има както pay equity, така иpay parity.\nВсичко друго е породено от болни въображения.\nче жените и хората от етническите и расовите малцинства получават много по-ниско заплащане за една и съща свършена работа от колегите си мъже.Това просто не е вярно.\n„В предвид“ каза великият български писател Тихомир Димитров.\nИма много теми, по които бихме могли да спорим: Защо на жените им се плаща по-малко, защо жените заемат по-ниско платени позиции, защо в България жените-мениджъри са малко и т.н. и т.н. ДАЛИ жените са по-лошо платени от мъжете НЕ е от тях.\nДействително, дали жените са по-лошо платени за една и съща работа не подлежи на спор – НЕ са.\nБи било добре да знаеш какво свъщност казват статистиките, на които се позоваваш.\nТишо, изместваш леко темата.\nТака, преди всичко имаш ли емпирични доказателства, че женският труд е по-ниско производителен? Аз не разполагам с такива, за четири години работа в синдикатите не съм попадал на такива данни.\nВторо, производителността на труда е проблем на управляващия фирмата. В напредналите страни се плаща на час. Дали работника ще бездейства или ще работи здраво е проблем на мениджмънта, а не на работника. Един работник е на работа когато се е явил на указаното време и място и с времето му разполага фирмата, а не той самият.\nТака, в тази ситуация е дискриминация ако лицето А е от женски пол, шофьор на автобус на 8 часов работен ден и взема 550 лева заплата, докато лицето Б е от мъжки пол, шофьор на автобус на 8 часов работен ден, но взема 770 лева. За еднаква работа – еднакво заплащане, ако шефа на автобусната фирма е сметнал, че жената ще е по-малко производителна и затова й е дал по-малка заплата е несправедливо и незаконно. Тя кара автобуса по 8 часа на ден, подобно на останалите шофьори от мъжки пол. В този случай шефа й може да й обясни, че е по-малко производителна, но това си е измислица за да я прецака в заплатата. Странно, но зад повечето идеологии за неравенството стои и силен икономически интерес, и то не е само за мачизма, а и за расизма да речем. Дали ще плащаме по-малко, защото е жена, или защото е иракчанин, дошъл в България за да работи, все тая.\nВъпросът е, че след някой ден някой може да измисли някакво оправдание да прецаква мен и теб, например защото сме с очила, или защото не сме арийци, или пък защото сме от селски произход, или защото сме със сини очи. Аз поне не съм с руса коса, но Тишо е рус, а блондинките са по-тъпи както всички знаем, какво като е мъж, с тая руса коса си е направо мъжка блондинка и производителността му е плачевна.\nШегувам се, разбира се, да не се обиди някой, опитвам се да илюстрирам как всеки от нас може да е жертва на дискриминация.\nВсе пак, ако прочетете книгите на Тишо, женските персонажи там са или ученички, или мутреси. Жените в историите му без изключение се продават (проституират) за най-високия залог.\nПричините, посочени от него, са нелепи. Може да обидя всички, но според мен женският труд със сигурност е по-производителен от мъжкия в рутинните дейности: жените просто се проявяват като по-съвестни и упорити в неприятните и досадни неща.\nА когато си говорим за креативен труд, нещата просто опират до личността на човека.\n@ Анонимен: по-уместно би било в блога за феминизъм да си говорим за феминизъм, а не за „книгите на Тишо“, не мислите ли? :) Усещам лек сарказъм към творчеството ми, но той може само да ме радва. Щастлив съм, че не съм ви оставил безразличен (безразлична), ако все пак сте ги чели – книгите на Тишо. От сърце ви поздравявам за изречението: „Жените в историите му без изключение се продават (проституират) за най-високия залог“. Съгласен съм напълно с вас. Пропуснали сте само да отбележите, че и мъжете това правят. Всички това правим. Цял живот. По един или друг начин. Аз не съм изключение от това правило и нямам илюзии, че вие или някой друг може да бъде. Оттам натаък, кой за колко висок залог е готов да си продаде таланта / задника / душата, вече зависи от много комплексни фактори и полът рядко е решаващ. Как мислите, дали Елизабет Първа, Екатерина Велика и Жана Д’арк са се интересували от проблема за pay equity и pay parity във времена, в които на жената е било разрешено единствено да ражда?\nТази тема се повтаря пак и пак\nЗатова отново ще си задам въпросите:\n1) Колко човека за били интервюирани за да бъде събрана информацията че жените получават по-ниско възнаграждения при един и същши положен труд и при една квалификация: разпределение по възраст, пол, образование, местоживеене и тн. Без такива данни информацията е със стойност „Една жена каза“.\n2) Информацията за заплащането – основна заплата, бонуси и други стимули е конфиденциална информация – как са били събрани данните? Без такива данни информацията е със стойност „Една жена каза“.\nКалине, душо, начини за намиране на информация, относно заплатите, има. Дори и да са конфиденциални, фактите могат да се изкопчат с добре зададени въпроси. Ти не знаеш ли колко варират заплатите в твоята сфера? Ако ми кажеш не, хич няма да ти повярвам. А, между другото, има данни за това колко хора са разпитани в това проучване. Има и други подрбности, потърси си информация, ако се интересуваш живо.\nТишо – „по-производителен женски труд“??? В частна фирма няма кой да те остави да си седиш и да не работиш, пък дори и в България. Ако пък случайно има и такива случаи, те са изцяло проблем на ръководителите. Служителите работят така, както им бива показвано и указвано.\nАнонимен, душо, пак много думи и никакви цифри. Толкова ли е трудно да се каже че агенция Еди-коя-си в периода от-до проведе по метода те-си-знаят прочуване сред …..\nЗнам че е трудно защото трябва да си признаете че тези цифри които цитирате са стъкмистика собственно производство.\nНа въпросния сайт няма цифри – има iframe който се опитва да ми инсталира вирус от някакъв китайски сайт.\nКалине, не че ще ти увре главата, но ето ти малко информация, като не можеш да намериш. За Гугъл не си чувал явно. Това е от сайта на Българския Хелзински Комитет. Има много информация и по новинарските сайтове. Ако пък си направиш труда да потърсиш из европейските, ще намериш още повече. Ама нали е по-лесно да се правим на интересни.\n„Изследването на Икономическия институт на БАН измерва реалния принос на жените от платен и неплатен труд за формиране на семейния бюджет и подобряване качеството на живот на българските домакинства. То е разработено на база местни и чужди проучвания, официални статистически данни и собствени изследвания и изчисления през последните години. Съпоставени са 53 специфични индикатора, които отчитат различията по възраст, образование, професионална квалификация, заплата, заемана длъжност, икономическа активност и т. н., предложени са модели за остойностяване на неплатения труд в семейството и комбинации на заетост на двата пола. „\nНяма да изпадам в повече подробности, но там информация за средните заплати, безработица, заетост с учене и домакинство и за двата пола. И да – с цифрички е написано.\nНе разбрах – средно жените получават по малко от средно мъжете, което безспорно е вярно или жените получават по-малко ЗА ЕДНА И СЪЩА ДЛЪЖНОСТ? Защото примера с автобусните шофьори показва глупащината на втората теза – жените, които карат трамвай в София със сигурност получават колкото мъжете, които карат трамвай.\nГлупост е да твърдиш, че ако при ватманите няма дискриминация, тя не съществува и в никоя друга професия.


Юристка от Сливен спасява парка на „Кършияка” в Пловдив - Труд\nЧетвъртък 24.06.21 / 02:02\nЧетвъртък / 24.06.2021 / 02:02 '; + $minutes; document.getElementById("time-item").innerHTML = datetime ;\nЮристка от Сливен спасява парка на „Кършияка” в Пловдив\nСпециалните пейки-моливи са запазен знак на Бригада “Нова градина”\n“И беше мрак...”. Цитатът не е от песен на Слави Трифонов, а от Библията, казва Стоян Христов. Разположили сме се на една от пейките в градинката, недалеч от новотела в Пловдив, в стария квартал “Кършияка”.\nСтоян е с побеляла брада и прилича на мъдрец, а може би на дядо Коледа, зависи с очите на коя възраст го гледаш. По любов той е изкусен художник-дърворезбар. По убеждение е съмишленик на Магдалена Данчева. С нея се запознали, когато тя се нанесла в квартала. Тази малка на ръст жена се захванала с големи неща: да спасява същия този парк, където сме седнали. Та, Стоян цитира Дебелата книга с фина ирония, за да придаде по-голям драматизъм на картината, която представлявали 4-те дка площ преди появата на Маги. “Отвратително бунище в центъра на града! И беше мрак, ама и бълхи бяха, и паяци бяха... Направо ни изядоха, докато изхвърлим всичките боклуци! Лично двамата. Нали?”, подсмихва се тя. Нали, кима Стоян.\nМагдалена Данчева е съпруга на окръжен съдия, майка на пораснала дъщеря, зад гърба си има успешна адвокатска практика в Сливен. Тя е главен герой в историята с повече от 10-годишна предистория. Магдалена знае как се създава райска градина от кални междублокови пространства и занемарени от уважаемото гражданство паркове. Преди да дойде в Града на тепетата, тя създаде градини с цветя, трева, дръвчета, беседки и спортни площадки на няколко места в Града под Сините камъни. Сама, с подкрепата на приятели. “Това беше първата ми кауза”, отбелязва юристката. Втората є кауза се появи стряскащо, като призовкар по никое време пред вратата. От битката за зелени площи Маги се хвърли в битка за здравето си. След като победи, не се сви. А разказа, за да бъде полезна на другите с подобни диагнози.\nНеотдавна Данчева напусна адвокатурата в Сливен, премести се в Пловдив и продължи да упражнява професията, но в друга сфера на правото. След преместването дошъл редът на кауза № 3: паркът в “Кършияка”! “Е, и тук, в Пловдив, бюрокрацията в началото беше безкрайна. Но се надявам, че сме я преборили”, разказва тя. През юли м. г. направила предложение за дарение до кмета на Район “Северен”. Така и така, обяснила тя, искаме разрешение да облагородим терена. Предложението било внесено от името на Бригада “Нова градина” - гражданско обединение за общополезна дейност, което тя регистрирала. Няколко месеца по-късно купила и поставила първите 7 пейки-моливи - същите, каквито успяла да монтира в градинката до общината и до природо-математическата гимназия в Сливен. Стефан Стефанов от фондация “Старият бряст” пък донесъл фиданка от хилядолетното дърво в Сливен. За всяко действие върху терена Бригада “Нова градина” има документ от районното кметство. “Изключително сме доволни от оказаното ни съдействие”, заявява тя. Официалното откриване станало на 14 септември, дошли много хора и тогава сякаш нещо се отключило. Появил се първият сподвижник, Стоян, а след него и други. Често гражданите задавали въпроси: „ В събота ли чистите и работите? Към коя организация сте? А колко ви плащат?”. Никой не получава, само дава, това е то - бригадата.\nПрез тази година били монтирани кошчета за боклук и специален кош за кучешки отпадъци - скъпа придобивка, с която тя особено се гордее, защото подобни могат да се видят на малко места в страната. В парка има оригинална маса със столове за игра на открито на шах, табла и “Не се сърди, човече”. В ъгъла, където някогашните детски люлки били заринати от мръсотии, сега има кът за отдих под голямата корона на дърво. “Тук се сяда само с резервации”, шегува се тя. Няколко цветни пейки във виенски стил оформят друг кът. Вече има и горски кът - място за пикник на открито, където служителите от т. нар. сити в “Кършияка” могат да обядват на чист въздух. Открили го за първия рожден ден на възстановения парк - на празник, който бригада “Нова градина” организирала преди две седмици за живущите в района и за приятели.\n“Забрави да кажеш за тубите...”, подсеща Стоян. “Как ще съм!? Работата е там, че всичко, ама всяко едно стръкче сме поливали с туби и кофи, на ръка! И затова на 5 август отидох при кмета на Пловдив Иван Тотев. От него - къде по-високо!?”, разказва Маги. След намесата му от “Паркове и градини” започнали да поливат дръвчетата, два пъти в седмицата, но само тях и пак на ръка. А тревата, цветята? “Битката ни е за вода - за пиене и за поливане. Някога, преди доста години, тук е имало чешма. Готови сме да я възстанови. Силно се надяваме на общината, че ще пусне вода в парка! Иначе тази трева все жълта ще бъде, как да я съживим!?”, вдига рамене Магдалена. “Голямата новина е, че благодарение на кметството теренът вече е отреден само за озеленяване и парк. Преди това част от него бе за други нужди и се страхувахме, че ще има застрояване. Но тази опасност отпадна”, радва се тя. Временно изпълняващата длъжността кмет Лариса Кътова признава, че за първи път местната власт в район “Северен” има подобно партньорство. “Много сме благодарни, работим в екип и ни предстоят още неща да направим заедно!”, заявява Кътова. С помощта на кметството е поставено осветление, сложена е настилка.\nСлучва се и да се ядосам!, признава Данчева. Ядосва се, когато вандали трошат елементите в парка. “Все едно мен са ме наранили! Мъчим се веднага да възстановяваме, за да набием в мозъка на тези, които ритат и чупят, че трябва да са внимателни. Всичко това е за тях, направено е с много любов и желание!”, отбелязва тя. Подчертава, че получава изключително голяма помощ от неколцина съседи и споменава имена: Петко, Оля, Елена, Атанас, които са дарили и даряват средства за различни подобрения.\n“Защо в Швейцария да могат, а ние - не? Преди години бях на екскурзия там. Шашнах се колко е красиво и как самите граждани пазят и сами създават красота. Е, мога да кажа, че постигнах швейцарската си мечта: всяка сутрин бършем пейките и чистим, грижим се за цветята, храстите, дръвчетата. И в парка сега е пълно с народ през целия ден и хората си общуват!”, заявява Маги. Един човек, заради когото може да се вярва, че не всичко е изгубено.


Как да се отървем от счупени капиляри или паякообразни вени, бързо - Съвети За Красота\nНека поговорим за счупените капиляри и как бързо да се отървем от тях\nНещи, които вече не е нужно да пренебрегвате\nPhotoAlto / Frederic CirouГети Имиджис\nИ така, имате си червен, паякообразен петно на лицето си, което не изглежда сякаш скоро ще изчезне. Поздравления - вие сте напълно нормално човешко същество с евентуално напълно нормален счупен капиляр. Но колкото и да са досадни и страшно звучащи разрушени кръвоносни съдове, те не са краят на света. (Дори и да се чувства.) Счупените капиляри най-често се намират по лицето или краката и могат да бъдат виновник за няколко неща. Елементи като излагане на слънце, розацея, консумация на алкохол, метеорологични промени, бременност, гени и други ги карат да се появяват.\nХубавото: Те си отиват. С подходящите инструменти и мерки можете не само да се отървете от тях завинаги, но и да попречите на друга реколта от тях да завладее кожата ви в бъдеще.\nОт домашни средства за намаляване на зачервяването до лазерни лечения, за да ги запазите завинаги, прочетете всичко, което трябва да знаете за тези лоши момчета.\nНо първо: Наистина ли имате счупен капиляр?\nЗа да не се тревожите, но интернет не е вашият лекар и определено трябва да си уговорите среща с дерматолог за официална диагноза. Но ако все още се опитвате да се самодиагностицирате, ще ви улесня: Счупените капиляри са уголемени кръвоносни съдове точно под повърхността на кожата, които приличат на ярки, кървавочервени следи , обикновено в паякообразен или подобен на клон модел (макар че и аз лично съм ги накарал да изглеждат също като мънички, единични щифтове).\nПо принцип счупените капиляри са причинени или от травма на кожата - като изстискване на пъпка с прекалено голяма сила, интензивно микродермабразио или дори кихане - или от прекомерно разширяване на кръвоносните съдове от, да речем, вземане на горещи душове, на студено, зимен въздух , ядене на пикантни храни, упражнения или пиене на алкохол. „Капилярните стени са много еластични и кръвоносните съдове могат да загубят способността си да се свиват, ако често се разширяват, което ги кара да останат увеличени, ”, Казва знаменитият естетик Рене Руло.\nЗа съжаление, генетиката играе основна роля за това колко сте податливи на счупени кръвоносни съдове, макар че те са по-чести при всеки с чувствителна кожа, акне или розацея, и особено неистови през зимата, благодарение на колебаещите се горещи и студени темпове .\nМожете ли да ги лекувате у дома?\nСъжалявам за тази лоша новина, но след като те са на лицето ви, те ще го направят завинаги, освен ако не ги закачите с лазер в кабинета на дерматолог (повече за това по-късно). И все пак има малка сребърна подплата.\n' Продуктите, които се продават без рецепта, съдържащи противовъзпалителни съставки, като масло от шипка, също могат да минимизират зачервяването, ”Казва дерматологът Араш Ахаван, доктор по медицина, основател на Дерматология и лазерна група в Ню Йорк. Можете също така да опитате всяка вечер да сложите масло от нар - друго естествено противовъзпалително средство, въпреки че трябва да знаете, че няма огромен шанс да направят разлика.\nБиорегенерирано масло от шипка Pai за грижа за кожата $ 55,99 ПАЗАРУВАЙТЕ Trilogy Шипково масло Антиоксидант + $ 100,00 ПАЗАРУВАЙТЕ John Masters Organics подхранва маслото за лице с нар$ 38,0030,40 щ.д. (20% отстъпка) ПАЗАРУВАЙТЕ Масло от семена от нар Leven Rose 13,97 долара ПАЗАРУВАЙТЕ\n„Можете също да попитате Вашия лекар за това Рофаде , локален крем с рецепта, който свива кръвоносните съдове на лицето ви, като по този начин ограничава притока на кръв и зачервяването в областта ', казва той (за това ще трябва да отидете при вашия дерматолог),' но знайте, че всичко това са краткосрочни корекции на зачервяването и трябва да се прилага отново всеки ден за резултати. '\nЕдинственият истински начин да се отървете от тях\nАко искате да се отървете окончателно от своите петна, ще трябва да инвестирате в лазерно лечение. „Лазерите за съдови лезии, като счупени капиляри, работят чрез внезапно нагряване на кръвта вътре в съдовете, което води до възпаление и образуване на белези в кръвоносните съдове, които в крайна сметка ги кара да изчезнат в продължение на 4-6 седмици ”, Казва д-р Ахаван. Звучи болезнено, но самото лечение отнема само няколко минути и се чувства като ластик, който щраква леко кожата ви няколко пъти.\n„Лазерът, наречен Vbeam Laser, е златният стандарт за лечение на съдови петна по лицето, въпреки че IPL - Intense Pulsed Light - лечението също е много ефективно“, казва д-р Akhavan, отбелязвайки, че ако имате по-тъмна кожа, нито едното, нито другото не може да се използва безопасно, без да навреди на лицето ви , така че не забравяйте да се обадите предварително, за да проверите дали Вашият лекар разполага с Nd: YAG лазер, „който е най-добрият вариант за по-тъмни тонове на кожата.“\nЩо се отнася до цената, тя изцяло зависи от това къде живеете, кого виждате и колко голям е вашият счупен капиляр можете да очаквате да платите от $ 150 до $ 400 от джоба на сесия. Да, скъпо е, но това е единственият начин наистина да се отървете от счупените си кръвоносни съдове.\nПубликация, споделена от EIGHTH & EDEN (@eighthandeden)\nКак да ги предпазим от връщане\nНезависимо дали сте избрали да живеете с новия си приятел, който го е прибрал, или да го приберете, вероятно ще искате да знаете как да предотвратите изскачането на повече.\nедин. Носете слънцезащитни продукти. Знам, знам - това ще бъде най-добрият съвет за грижа за кожата до края на времето, но това не го прави по-малко важен. „Капилярните стени отслабват при излагане на ултравиолетови лъчи, така че носенето на добър слънцезащитен крем може потенциално да предотврати развитието на някои счупени капиляри“, казва д-р Ахаван. Така че по-нататък нежен слънцезащитен крем всяка сутрин, като един от тези култови фаворити, по-долу.\nХидратиращLa Roche-Posay Anthelios разтопено слънцезащитно мляко SPF 6021,99 щ.д. ПАЗАРУВАЙТЕ ЛекSupergoop всекидневен слънцезащитен крем с широк спектър SPF 5019,00 долара ПАЗАРУВАЙТЕ ОвлажняващAveeno Положително излъчващо ежедневно овлажняване на лицето amazon.com13,97 долара ПАЗАРУВАЙТЕ ЛекSun Bum Original SPF 70 Слънцезащитен лосион amazon.com$ 15,99 ПАЗАРУВАЙТЕ\nдве. Използвайте нежни ексфолианти . Скрабирането е предназначено за тенджери, а не за лицето ви и обикновено правите повече вреда, отколкото полза, като използвате пясъчен ексфолиатор върху кожата си. Вместо това изберете а химически ексфолиатор , който използва нежни киселини за разтваряне на мъртвите кожни клетки, масла и смес от порите ви.\n3. Изхвърлете горещата вода. Не, не е нужно да се кълнете горещи душове за цял живот, но знайте, че излагате кожата си на повишен риск, колкото по-топла е водата. „Горещата вода по лицето ще ускори притока на кръв и ще разшири капилярите, което само ще увеличи зачервяването на кожата“, казва Руло. Вместо това измийте лицето си с хладка или хладка вода и се опитайте да предпазите лицето си от директния взрив на горещия душ поток.\nкакво да облека на работно парти\nидеи за прически за коса със средна дължина\nкрасиви жени, които виждат през дрехите


By Сорин Руси On 4 юли 2016 г\nПървият Airbus A350 XWB Thai Airways International (THAI) е подготвен за наземни и полетни тестове. Той получи двигателите и мебелите на кабината бяха монтирани на последната поточна линия на Airbus в Тулуза. Първият тайландски Airbus A350-900 е планиран за доставка през третото тримесечие на тази година.\nНовият A350 XWB е предпочитан от азиатско-тихоокеанските авиокомпании, с поръчки за 267 бройки. Както писах преди, новият широкофюзелажен самолет от Airbus се предлага с допълнителен комфорт за пътниците, но също така и с много добро ниво на ефективност за авиокомпаниите.\nThai Airways поръча 12 самолета Airbus A350-900 XWB. Те са конфигурирани в 2 класа: 32 места в бизнес класа и 289 места в икономична класа.\nA350-900Редовен пътнически самолетThai Airways


Площад в София ще носи името на първия ни президент 18:25, 15.03.2021 Третата COVID вълна, мерките и масовата ваксинация. Говори д-р Аспарух Илиев 18:25, 12.03.2021 Какво иска бизнесът от новите депутати и министри? Гостува Цветан Симеонов - председател на БТПП 14:24, 10.03.2021 Възможен ли е консенсус между София и Скопие? Разговор с проф. Ангел Димитров 18:30, 09.03.2021 Година след началото на пандемията - как се справихме? Разговор с д-р Иван Маджаров 18:26, 08.03.2021 Как България да постигне по-добри здравни показатели и ускорено развитие в сектора? Гост Аркади Шарков 13:36, 05.03.2021 За гражданските права и свободата - проф. Атанас Семов 18:20, 04.03.2021 Има ли опасност от презастрояване на Черноморието? 18:25, 02.03.2021 Каква е стратегията на ГЕРБ дни преди старта на кампанията? - в студиото Дани Каназирева 18:25, 01.03.2021


Кои ще са печелившите този вторник - www.PlovdivMedia.bg\nКои ще са печелившите този вторник\nДен за учене, за подновяване на занятия и учебни програми. На всички нива ще спечелят тези, които си знаят урока, които добре са проучили и усвоили важните за работата и бизнеса им факти и информации. Внимавайте със сътрудничеството и не допускайте странични хора до кухнята на заниманията и личното си хоби. Днес лесно се крадат фирмени тайни и домашни рецепти.\nДнес ученикът си намира учител и обратното. Всичко проучено и научено ще ви влезе в работа, ще ви спести пари и ще помогне да се внедрите на престижна позиция. Не отивайте неподготвени на делови и лични срещи. Днес е важно да направиш добро впечатление. Лесно се усвояват всякакви уроци. Съвпадът на Меркурий с Плутон ще помогне да се събудят и родовите дарби на децата ви.\nВ този ден ще спечелят добре информираните, знаещите и можещите, тези които са наясно с изискванията и нуждите на момента. Всичко да се проверява. Наученото в момента ще ви послужи и помогне да избегнете загуби и кризи. Някой ще се добере и до тайна информация, която ще му даде време за подготовка и реакция преди решителните действия за нападение и защита. Оглеждайте се.\nНавлизате в рисков период. Не обсъждайте със странични хора семейните дела. Ден за учене и проучване. Сменят се и програмите на децата. Запишете се за нов информационен курс или започнете самообучаваща се програма. Търсете учители и ново методическо ръководство, което ще помогне да развиете личното си хоби. Ден на тайното знание, което ще ви донесе предимства.\nДнес печалбите са за този, който е в час с новите изисквания на момента, който е запознат с нуждите на фирмата, с амбициите на шефовете и може да отговори на повишените изисквания на поста, който заема. Научете си урока и ще спечелите. Подгответе се за предстоящите преговори. Вероятни са рокади, които ще ви отворят път към по-добра и престижна служебна позиция.\nПроучете как стои въпроса по отношение на желаните и търсени от вас имотни сделки. Съвпадът на Меркурий и Плутон ви облъчва благоприятно от знака на Козирога. На прага сте на изгодна покупко-продажба. Имате шанс още утре да си осигурите и терена, на който ще работите, ще живеете или ще развивате талантите си в бъдеще. Ден за консултации и разузнавателна дейност.\nСега е моментът да се съставят програми, да се проучват тенденциите за развитие и да се събира информация в посоката, в която ще действате и ще се развивате в бъдеще. Намерете и нови учители за децата. Влизат в действие нови правила, които ще изискват повече натоварване и ангажираност от ваша страна. Постарайте се да отговорите на нуждите на децата, на шефа и половинката.\nВреме е да се ориентирате в новата обстановка. Ден за учене и проучване, за повишаване на личната квалификация, за усвояване на нови уроци и опитности. Съвпадът на Меркурий с вашата управляваща планета Плутон ще ви помогне да преосмислите на дълбоко ниво бъдещите си занимания и да задвижите полезни за бизнеса ви инициативи с наследен имот.\nДнес печелят добре информираните и тези, които имат достоверни източници, позволяващи да са в час с промените и да са част от предстоящите събития. Всичко, което научите и проучите ще ви влезе в работа и ще помогне да спечелите. Не споделяйте тайни информации и факти, които друг е споделил с вас. Нелоялните ще бъдат извадени от играта и ще останат от два стола на земята.\nДнес е точният съвпад на Меркурий и Плутон във вашия знак. Стимулира се бизнесът с недвижими имоти. Може да уредите спорен наследствен проблем. Потърсете специалисти във всички дейности и начинания, които ще започвате. Ден за консултации и среща на учениците с учителите на живо. Потърсете и нова група, в която да тренирате или да релаксирате след работа.\nДнес може да намерите търсения имот или кандидат за покупка на вашия. Благоприятни са всякакви брокерски инициативи. Време е да разрешите имотен и наследствен спор. Направете проучвания на места и терени. Може да уредите и децата. Семейството ви се разширява на нова територия. Всичко научено днес ще помогне да се справите с проблемите и да заживеете по-добре.\nДнес не печелят умните, а добре осведомените и информирани хора с бърза и навременна реакция. Може да научите важна информация, която приложена на практика в подходящия момент ще ви осигури пари и по-добра позиция в работата и в търговската инициатива. Не изоставайте от новостите, предложете на партньори и шефове нещо актуално. Може да получите повишение.


Из пресата: Медицински туризъм, непълнолетни родилки, цени на лекарства\n„Англичани, испанци и италианци идват у нас организирано от туристически фирми, за да лекуват зъби и\n„Англичани, испанци и италианци идват у нас организирано от туристически фирми, за да лекуват зъби и да слагат зъбни импланти, да коригират зрението си, за операции и лечение на ортопедични проблеми. Те предпочитат нашата страна не само заради високото качество на услугите, но и заради ниските цени, показват данни на Клъстъра за здравен туризъм в България”, пише днес „Монитор”.\n„Хубавото е, че това са здравноосигурени лица, за които плаща съответният здравноосигурителен или застрахователен фонд, а не социално слаби. Това каза за "Монитор" председателят на клъстъра д-р Венцислав Стоев и уточни, че те пристигат с чуждестранни туроператорски фирми. Повечето от тях идват определено за лечение и съвсем малка част се интересуват и от друг тип туризъм, като например музеи, природни, исторически и етнографски паркове, допълни д-р Стоев”, уточнява вестникът и посочва: „По данни на Клъстъра за здравен туризъм разликата в цените на медицинските и стоматологичните услуги в нашата страна и във Великобритания е близо 30 на сто, а с Швейцария - дори 80%. В САЩ те са по-скъпи спрямо тези у нас с 80, а в Русия с 40 на сто. С 40% е по-евтино у нас и от Турция. Освен това във Великобритания за планово лечение се чака понякога и над шест месеца.”\nДванадесет клиники от цялата страна към момента приемат задгранични пациенти чрез клъстъра. Те са в София, Пловдив, Бургас, Варна и Стара Загора, пише още изданието.\nПодобна информация откриваме и в „Телеграф”, който пък информира за същото поведение на българи, работещи зад граница. „Българи, които работят в чужбина, масово използват отпуски, за да се върнат в родината и си лекуват зъбите. Това споделиха пазарджишки стоматолози, които са запълнили часовете си за прегледи и манипулации за месец напред със заявки от пациенти, работещи зад граница. Нашенците предпочитат да ползват стоматологичните услуги у нас, тъй като им излизат значително по-евтино в сравнение с цените в западните европейски страни. По-ниски са цените за поставяне на пломба с фотополимер например, които се движат между 50 и 70 лв., обикновената бяла пломба също е на сметка - до 30-40 лв. в зависимост от сложността на манипулацията”, информира публикацията.\n„Труд” обръща поглед към непълнолетните родилки и проблемите на лекарите с тях. „Езиковата бариера е най-голямата трудност, която срещат лекарите при общуването с млади майки от ромски произход, съобщиха медици и експерти в Сливен по време на дискусия, организирана от сдружение "Жажда за живот".\nПоради езиковата бариера много ромски родилки не разбират обясненията на докторите и нуждата от прегледи за тях и децата им”, четем във вестника.\n„Някои майки нямали лични лекари и не са уведомили никого за бременността си.\nПроверка на "Жажда за живот" в ромския кв. "Надежда" установила, че някои лични лекари не посещават родилките до 24 часа след изписването им.\nСтатистиката на МБАЛ "Д-р Иван Селимински" в Сливен показва, че през 2016 г. всяка 6-а родилка там е била непълнолетна. При 1287 раждания 209 от майките са били под 18-годишни, а 5 от тях на 13 г. 80% от преждевременните раждания са на малолетни ромки”, посочва изданието.\n„Сега” пък информира за резолюция на Европарламента, свързана с лекарствата. „Евродепутатите одобриха резолюция, призоваваща за поевтиняване на лекарствата, съобщиха от пресслужбата на ЕП. Документът беше одобрен по време на пленарната сесия в Брюксел с гласовете на 568 депутати, като само 30 се обявиха против. Документът призовава Съвета на ЕС и ЕК да позволят на държавите членки да договарят по-ниски цени и да засилят сътрудничеството на европейско ниво, за да се гарантира достъпът до лекарства в целия ЕС”, съобщава вестникът.\n„Евродепутатите отбелязват, че напоследък са установени поразителни разлики между държавите - членки на ЕС, по отношение на продажбите и достъпността на иновативни лекарства. Според тях това може да се дължи на няколко фактора, сред които формиране на цени и системи за възстановяване на разходите, логистика и проблеми по складирането, ниско качество на лекарствата, недостатъчно производство и неправилна употреба, както и прекалено стриктни правила за патенти. Одобрената резолюция не е със задължителен характер”, четем още в изданието.


Вълшебството на приемствеността във времето\nДнес, в Италия е денят на майката и това, което искам да споделя е свързано с последната книга на бразилския писател Паулу Куелю:”Аз съм като течаща река”, която той представи в телевизионното предаване “Che tempo che fa” и на панаира на книгата в Торино, преди да отпътува за България. В нея, Куельо е събрал свои мисли, разкази на други хора, това което е чул и видял по света. Много интересно четиво, от което свързах честването на майката в Италия с китайска приказка, разказана на Паулу Куелю от една пътешественичка в Сантяго. Това се случило в древния Китай, 250 години преди Христа в областта Тхинг - Зда. Настъпвал момента за коронясването на принца за Император, но според закона, той трябвало да е женен.Принцът искал да има вярна спътница в живота и поканил в двореца всички девойки на областта , да избере една от тях. Възрастна прислужница в двореца, чула за намерението му, налегнало я тъга, защото дъщеря й била влюбена в него. Казала тя на дъщеря си какво предстои и девойката решила да отиде на приема, въпреки, че майка й изтъкнала, че там ще са най-красивите и богати млади жени и, че няма смисъл да ходи и да превръща мъката си в лудост: “Мила мамо – казала дъщерята, аз не страдам, нито съм полудяла. Знам, че няма да съм избраницата, но поне ще бъда за няколко минути близо до него”.\nНа приема дошли всички красавици, пищно облечени и богато украсени, готови на всичко да спечелят вниманието на принца. А той казал:”Ще дам на всяка от вас по едно семе. Тази, която ми донесе след шест месеца най-хубавото цвете, ще стане императрица”. Минали се месец, два, три, но от семето на бедната девойка не пониквало нищо. Посъветвала се с градинари – пак нищо.\nДошъл денят на приема. Въпреки , че нямала какво да покаже на принца, тя знаела , че това е последният й ден, в който да го види. Когато стигнала в двореца, видяла, че всички останали носели саксии с какви ли не прекрасни цветя. Влязъл принца, огледал девойките и цветята и избрал дъщерята на прислужницата. Пред смаяните погледи на другите, той обяснил: “Тази девойка е единствената, която отгледа цветето, достойно да я направи императрица. Това е цветето на честността. Семената, които ви дадох бяха стерилни и от тях никога нищо не може да поникне”.\nЩе каже някой, поредната приказка за възпитаване в добродетели и достойнства. Не е точно така. Защото, ако всички майки възпитават в добродетели е едно и добре дошло. Но, в съвременния развит свят, в Италия и други страни, майките освен, че възпитават, такава протекция изграждат около децата си, че да нямат собствено мнение, решителност и отговорност. За това, тази стара, китайска приказка преразказана от Паулу Куелю, според мен има и съвременен смисъл, защото, майките ако не дават на дъщерите и синовете си да реализират свое виждане, да вземат самостоятелно решение за нещо, как тогава майките ще разберат резултата от своето възпитание? Дори детето да сбърка, то ще се научи от грешката си и за майката ще се открият нови хоризонти на възпитанието. Или тя до толкова е несигурна в това което прави, че предпочита своята пълна протекция над рожбата, което води до голяма несигурност с много неизвестни, за което и през ум не й минава? Реалността 2006 години след Христа се допълва от разговора ми с млади треньори по волейбол и ръгби на подрастващи.\nВсички се оплакаха от родителите, най-вече от майките. “Мене майките ме мразят” - каза треньорът по ръгби; “Ние “тренираме” майките, а не децата”- казаха треньорките по волейбол. На въпроса след такъв професионален и житейски опит, какви родители искат да бъдат, те ме погледнаха замислено и дълго и единия от тях каза: “ще го науча на ред, точност и уважение към другите и да взимам аз самия под внимание неговите решения”. Останалите продължаваха да се оглеждат в себе си и аз си мисля, че в почвата на старата китайска приказка полезно място за майките все още има. Защото, как иначе старата прислужница щеше да разбере значението на даденото от нея възпитание ако не бе приела решението на дъщеря си?\n19.05.2006 Министърът на вътрешните работи на Италия Джулиано Амато обсъди с българския си колега Румен Петков\n18.05.2006 Посланикът на Италия е убеден, че България може да успее за ЕС на 1 януари 2007\n17.05.2006 Новото правителство на Италия положи клетва\n14.05.2006 Вълшебството на приемствеността във времето\n11.05.2006 Джорджо Наполитано, президент на Италия\n05.05.2006 Касационен съд потвърди присъдата за корупция на приближен на Силвио Берлускони\n28.04.2006 Трима италиански военни и румънец убити в Ирак


Вдъхновяващо и обогатяващо е свиренето на цигулка и пиано в НЧ „Й. Йовков-1870” в Добрич – ProNews Dobrich\nBy Pro News Dobrich 23.09.2021 444 No comment\nСамо след дни – на 1 октомври, ще започне новият творчески сезон за класовете „Цигулка” и „Пиано” в Народно читалище „Йордан Йовков-1870 година” в Добрич. Преподавател по двата инструмента е Вела Желева. За себе си тя сподели, че влечението и интересът й към музиката са от ранна детска възраст и така започват уроците й по цигулка и солфеж. Завършила е Академията за музикално, танцово и изобразително изкуство „Проф. Асен Диамандиев” в Пловдив, специалност Музикална педагогика. В читалището е от 16 години като преподавател по цигулка и солфеж, а от миналата година – и по пиано.\nДецата, които желаят да посещават уроците по пиано и цигулка, трябва да имат интерес, влечение, това е много важно, сподели за Про Нюз Добрич Желева. Добре е те да са на възраст от 6 до 18 години. Заниманията по инструмент са индивидуални и часовете се провеждат по предварително изготвен график, който е съобразен със свободното време на децата. Продължителността на едно занимание е 40 минути, те са два пъти седмично.\n„Цигулката, този завладяващ, очарователен инструмент, е сложен, труден за изучаване – сподели музикалният педагог. – Всеки един тон трябва да се чуе поотделно, да се свири и интонира вярно”. Тя посочи, че пианото, също като цигулката, е един от най-популярните инструменти както в класическата, така и в забавната музика. Обясни, че е един от най-универсалните, тъй като е широко използвано за солови и оркестрови изпълнения, за камерна музика, акомпанименти и не на последно място като помощно средство за композиране.\nВ процеса на работа се придържам към утвърдените методики, но игровата форма на обучение е неизменна част в работата с най-малките дечица, каза Вела Желева. Обясни: „Така се стимулира тяхната творческа мисъл и по този забавен начин те придобиват сериозни познания”. Преподавателят е убедена, че пътят към музиката трябва да е приятен и завладяващ, за това и уроците са образователно-забавни.\nЗаниманията по инструмент са индивидуални, но децата се радват, когато свирят по две, т. e. на четири ръце на пиано, сподели Желева и допълни, че се работи и в екипна насока. По същия начин се стимулират децата и по цигулка, изпълнявайки дуети. Понякога пък по-напреднало пианистче акомпанира на начинаещо цигуларче.\n„Винаги съм казвала – работата с децата е изключително приятна и зареждаща – посочи преподавателят. – В учебния процес взаимно се обогатяваме”. Тя обясни, че понякога децата имат желания да свирят популярна и забавна музика. Избират си песен и ако нивото и възможностите им позволяват тя се разучава. „Стремим се да задоволим музикалните им желания, защото това им носи радост и усещане за едно стъпало напред” каза Желева. Тя допълни, че подхожда винаги с разбиране към децата. Сподели, че самата тя, вече минала по пътя на ученика, знае колко е важна топлата и приятелска атмосфера , за да могат без притеснения да се справят, и то успешно.”При нас свиренето на инструмент е вдъхновяващо, обогатяващо и релаксиращо занимание”, посочи музикалният педагог.\nВела Желева преподава в читалището и солфеж на всички учeници, които свирят на инструменти. Обучението е групово, съобразено с възрастта и нивото на знания на децата. Според музикалния педагог успоредното изучаване на солфеж е задължително. Благодарение на него се развиват музикалните способности, слухът и се подпомага изпълнителската дейност. „Ние в Музикална школа държим децата ни да са нотно грамотни” – посочи преподавателят. Тя обясни, че по солфеж се пее по ноти, правят се музикални диктовки, ритмични упражнения, солфежиране от пръв поглед на непознат нотен текст.\n„Солфежът е изключително важен. Без нотно четима техника не може да се изгражда професионален музикален слух”, допълни преподавателят. И при солфежа се използва игрова форма на обучение, нови методи и похвати, така че музикалната информация да достига по възможно най-достъпен и интересен начин до децата.\nЗаниманията с инструменти изискват всекидневен упорит труд, посочи Вела Желева. „Детето трябва да умее да се концентрира – каза още тя. – Дори някой път да не се достигнат очакваните и желани резултати трябва да се знае, че това време с инструмента не е изгубено. Научават се много важни неща – умение за по-добра концентрация, организираност, дисциплина, самоконтрол, умения да се работи продължително, упорито и качествено. Всичко това добавя самоувереност и самочувствие в живота на децата”.\nСУ „Св. Кл. Охридски” в Добрич с призив за дарения вместо цветя в първия учебен ден


„Ох, шери, дай да не комансираме“ за Труман Капоти : Chronicle.bg\n30 септември, 2018\t00:10\t | от\tДилян Ценов | Bookclub\n„- Рандолф – каза той – бил ли си някога млад, колкото мен?\nА Рандолф отвърна:\n- Никога не съм бил толкова стар.“\n„Други гласове, други стаи“\nПознаваме го предимно като автор на един от най-популярните американски романи и може би най-добрият криминален роман на всички времена – „Хладнокръвно“. Книгата, чието начало е дадено от кратко съобщение в сутрешната нюйоркска преса. Текстът се състои от 300 думи и в него се съобщава за убийството на фермерско семейство от щата Канзас. Четиримата са застреляни през нощта в къщата си. Капоти е заинтригуван от случая и решава да посети мястото. В пътуването, което слага началото на няколкогодишно разследване, го придружава Харпър Лий(тогава двамата все още са близки приятели). Резултатът от разследването е романът, публикуван в началото на 1966 г. Месеци по-късно Капоти организира известния и до днес черно-бял бал с маски и сбъдва една своя мечта.\nНо Труман Капоти е много повече от „Хладнокръвно“. Той е „Закуска в Тифани“ – една новела, която по нищо не отстъпва на филма с участието на Одри Хепбърн. Той е „Музика за хамелеони“, която си остава брилянтен сборник с разкази, въпреки пикантните подробности за Мерилин Монро и Ерол Флин, за чието разкриване авторът е остро критикуван. Той е също така безброй други кратки разкази, които карат критиците и издателите още в самото начало да погледнат към него. В този момент думите от „Музика за хамелеони“: „Ох, шери, дай да не комансираме“ отекват в ума ни и у нас се надига желанието отново да хванем негова книга в ръка.\nДа, Труман Капоти засега е останал в историята най-вече с „Хладнокръвно“. Причините за това са много. Но истината е, че за хората, запознати с творчеството му, всяка негова творба е една врата към нови открития и към душата на един творец, който до края на живота си се лута в лабиринта на собствените си желания и мисли.\nСамият Капоти разделя творчеството си на два периода – преди „Закуска в Тиафни“ и след нея. Преди тази книга се срещаме с младия и „неопетнен“ Капоти. Онзи, който пише така, както малкото жилаво дете бяга. Знаеш, че един ден ще стане силен мъж и ще усвои нови техники , но дори така, в своята младост, то е достатъчно добро. Това е онзи Капоти, който позира за скандалната снимка на гърба на първото издание на „Други гласове, други стаи“ и се забавлява от възмущението , което предизвиква в тогавашните арт среди. След „Закуска в Тифани“ се появява новият Капоти – по-зрял и по-изчистен, пораснал. Отново гениален, но момчето от „Други гласове, други стаи“ вече очевидно е пораснал мъж, който интервюира жителите на малкото градче и души наоколо, докато му се подиграват и го гледат изпод вежди заради пискливия му глас.\nИма нещо очарователно и мило, на границата със сълзливото (но приятно сълзливото, правим уговорката!!!) в първия роман на Капоти, който си остава един от най-добрите му. Книгата разказва историята на едно младо момче, което утре ще бъде залято от вълната на тийнейджърството. Майката на 13-годишния Джоуел Нокс умира и той се мести да живее при баща си в Мисисипи. Там се запознава с Айдабел – момиче с лунички, червена коса и буен нрав и двамата стават неразделни приятели. Текстът рисува една мрачна и плашеща картина на нещо неясно, но присъстващо. В този пейзаж се появява Рандолф със своята крайна ексцентричност, халати от ефирни материи и травестия. Не можеш, просто не можеш да не изпиташ любопитство към източника на всичко това – самият Капоти. Книгата е полу-автобиографична. Ценна е не за това, че отразява събития от живота на момчето от Ню Орлиънс, а заради това, че в нея е заложен целия потенциал на един от най-великите писатели на американската литература. Потенциал, който във времето ще бъде обогатен, за да достигне своя връх през 1966 г. Разбираемо е, защо първият му роман предизвиква фурор с публикуването си през 1948 г. Ценна е защото маркира пътя на твореца.\nНа 25 август 1984 г. Труман Капоти умира. „Хладнокръвно“ е последният му завършен роман. Години след него е издаден „Сбъднати мечти“. Капоти остава бохем до последно. Рязък, краен, обижда себе си, обижда другите, гласът му дразни, но това е глас, който не можеш да чуеш само веднъж. Това е чарът на дребния на ръст и женствен писател.\nА в дни като днешния е най-добре отново да се върнем към някоя от неговите истории и да чуем как дебела чернокожа южнячка крещи: „Ох, шери, дай да не комансираме“!


Домашна мрежа на Linux Mint 18.3 - Linux - kaldata.com - Форуми\nот Колев60, 15 юли в Linux\nБих желал да получа помощ от вас по изграждане на домашна мрежа на Linux Mint 18.3 като ще ползвам общо 5 компютъра. Един настолен в стандартна кутия със вградени общо 5 HDD x 4 терабайта като архив https://www.vali.bg/bg/product/10750/Хард-диск-WD-Purple-4TB-64MB-SATA-3-WD40PURZ и SSD за операционната система и инсталираните на него програми https://www.vali.bg/bg/product/13475/Solid-State-Drive-(SSD)-SILICON-POWER-A55-2.5-512-GB-SATA3-3D-NAND-flash\nПроцесор i5 - 3570, 8 гига памет и дъно Asus със 6 сата порта.Това ще ми е сърварчето така да се каже, в което ще събирам музика и концерти, формула 1 и снимков материал. Има още два работни в кутия SSF модел с много прилична за целта работа и два мини, също добри в кутия USDT (25x25x6,5 см) Всичко е вързано през рутер на TP-Link 2600. Искам да имам връзка четене-запис от всеки , към всеки. Машинките работят определено по бързо при наличие на Линукс.При консултация със съседа, ми загатна за ползване на Samba при изграждане на системата, но аз не съм сигурен в себе си, че ще се справя със тази задача. При Вин 10 нямам никакъв проблем с операциите и всичко върви отлично. Не си търся занимание а съвсем добронамерено искам да мина на Linux Mint по лични за мен предпочитания. На два от всичките компютри ще има и Dual Boot, както е и до сега. Предполагам, че обясненията не са елементарна работа за начинаещ, но който и до където може, ви моля за помощ или да ми посочите места, откъдето ще е лесно за мен да се справя с желанието си. Приемам всякакви коментари и най вече критики, но системата ми ще е с Linux Mint. Предварително благодарности на всички, които се включат по темата. Търпя и приемам предложения и най вече критики.\nА в една по предишна тема бате Стефо ми каза, че ще си сядал на гъза\nДобрееееееее нека да е Самба!!!\nСега сериозно ,държиш да имаш достъп до компютри с Уиндоус ?\n1. SSD - CRUCIAL MX500 500GB CT500MX500SSD1 - можеш да си ги сравниш кое повече ти върши работа, кое как се представя, гаранция, цена и т.н.\n2. HDD - WD Red 4TB WD40EFRX - същото като горното, прецени кой цвят е по-удачен за теб!\n2.1 Може да се помисли и за 2 такива диска - WD Red 8TB SATAIII 256MB WD80EFAX\nНе е написано нищо в каква конфигурация ще работят тези 5 диска!\nОт гледна точка на сигурност - не е удачно всяка система да има пълен достъп за писане към всяка друга!\nНа два от тях имам инсталирана десятка, но въобще не държа че последната трябва да е споделена с домашната мрежа. На тях съм с линукс и вин 10м Вин няма да участва в домашната мрежа.\nПламене сега на теб:\nАз също го предпочитам пред посоченият. Става въпрос за Crusial. Не ми се поръчва от София а разликата в цената не е голяма. За твърдите дискове от 4 терабайта - те отдавна бяха купени, но бяха Тошиба и двата от тях шумяха не много приятно. и затова се наложи да почакам за смяна с посочените Тези са на 5400 оборота но това напълно ме устройва при трансфера. Все едно, имамда прехвърля изтеглени файлове на 4 терабайтовите дисков, които са на големият комп. Закупени са и 2х 8 терабайта отпадат вече. В никакъв случай няма да ползвам Raid masiv. Всичко имам на по малки по обем дискове, но като ми потрябва, трябва да изключвам и включвам от малките и не е хич удобно. Системата не се показва в интернет пространството и единствено само аз я ползвам. Това беше по повод, сигурността.\nНа двама ви моите благодарности, но идеите ви ще ги дообмисля в частта, която още не съм изпълнил.\nПонеже SSD - то все още не е купено, ще взема това, което си посочил и то - твърдо. В Търново не се продават.\nСтанислав Панайотов 70\nАко на всичките работни станции си с еднакъв потребител ще ти е МНОГО лесно. Трябва ти да прочетеш това линкче. Всъщност ако само ще прехвърляш файлове, а няма да плейваш нещо от някой компютър на друг то и SAMBA няма да ти е нужна. Просто пускаш на всеки по един SSH сървър и си готов. За клиент Filezilla върши прилична работа.\nТова, че "сървъра" няма да има достъп до интернет, но "компютър 1" ще има и той има пълен достъп за всичко върху "сървър" не ми звучи като сигурен сценарий.\n- сървър - може да влиза и да чете от папки с данни от всички останали системи, а може да пише само в една празна папка.\n- компютри - могат да влизат и да четат всички складирани данни и да пишат само в една папка - тяхната т.е. PC1 в папка 1, PC2 в папка 2 ..., може да се направи и една празна обща папка на сървъра в която всеки да може да прави всички "Copy & Paste"\nИма и много по лесен начин ако всички компютри са с Линукс просто им качваш това\nПосле в адресната лента на която и да е папка пишеш sftp://ip–на-целевия-компютър.\nOpenssh е доста полезен ако не ти се разкарва до даден комп можеш да си го управляваш отдалечено през терминала\nпреди 1 час, Станислав Панайотов написа:\nНе му трябва фтп клиент, много по лесно е да надраска sftp://ip в адресната лента на която папка си иска и после само копи-пейства файла който иска ,е като отвори друг ппрозорец\nMelmak ® 2208\nБих желал да получа помощ от вас по изграждане на домашна мрежа на Linux Mint 18.3 като ще ползвам общо 5 компютъра.\nСпоред мен NFS ще свърши най-добра работа.\n1. Фиксирай IP тата на сървърите през рутера.\n2. Затвори портовете в рутера за всички услуги, които ще ползваш във вътрешната мрежа.\n3. Не изгаряй всички мостове към Windows. Много вероятно ще ти се прииска да ползваш мрежата под него. Това може да стане и с допълващи програми, така че Windows да е изолиран, но не напълно отрязан. Което е разумно, защото от него могат да дойдат неприятности - например криптовирус.\n4. Направи си повечето директории с достъп само за четене. И примерно една две за трансфер. Така ще си по сигурен от случайни грешки и евентуални атаки.\n5. Остави само дин-два компютъра да раздават и приемат файловете, а всички останали да четат. Така ще е по-подредено и няма да има нужда от сериозно синхронизиране след време. Това е само предположение, може и да предпочетеш всички да поддържат трансфер, ако повече пасва на твоя маниер на работа.\nРазбира се на първо място идва SAMBA. Конкретно е протокол правен от MS за Windows. Минус е че натоварва повече клиентските компютри. Има репутация, че бави повече в Linux и може да изникнат някои несъвместимости, но това е история, която трябва да се препровери. Самата SAMBA има някои функционалн предимства, но не мисля че ще са от значение за случая.\nRsync - страхотна програма, но е повече пригодна за инцидентно копиране и синхронизиране. Има интересни и много практични възможности.\nМинуси: изисква достъп до SSH шел, което е рисковано при неправилна конфигурация. Ползва се от командната линия и командитте са дълги. Не работи с виртуално дърво на директориите, всичко по дисковете се вижда както е. Могат да изникнат проблеми с правата между отделните потребители. Тръдно се ограничава и изолира.\nNitroshare - малка програма, която може да избутва файлове и директории. Изцяло графична, мултиплатфомена - Linux, Mac, Windows.\nМинуси: разчита само на UDP протокола за проверка на цалостта на файловете. Не може да раздава файлове на принципа клиент-сървър.\nScp - също много известна, класическа, конзолна програма за прехвърляне на файлове. Удобна за единични файлове и инцидентни прехвърляния по LAN. Същите недостатъци като RSYNC.\nFTP - класическа програма за прехвърляне на файлове. Удобна е защото има графични клиенти.\nМинуси: много слаба сигурност, всеки който е в мрежата може да види паролата. Освен това проверката на интегритета на файловете е слаба - разчита изцяло на TCP протокола.\nИнтересното е че има два режима на прехвърляне - текстов и бинарен, които зависят от клиента. Ако клиента реши, че даден файл е текстов и го прехвърли по този начин, може да повреди файла. Тъй като това зависи от клиента, подобна повреда е лесно да се случи.\nSFTP - Пртокола е същия, като FTP, но ауторизацията и прехвърлянето се осъществяват през SSH протокола. Интегритета на файловете е практически невъзможно да се наруши. Притежава всички предимства на FTP.\nМинуси: И тук присъства текстов/бинарен режим на прехвърляне. И тук се преминава през SSH шела с който трябва да се внимава откъм сигурност. Програмите за сървър са сравнително малко. Евентуални проблеми с позволенията между отделните потребители. Проблеми с ограничаването и виждането на цялото файлово дърво на сървъра.\nFTPS - Това е протокол който много прилича по възможности на SFTP. За разлика от него, обаче е малко по-различен. Поддържа се от програмата vsftpd, което позволява виртуално дърво на директориите.\nHTTP - Обикновения Web сървър може да се настрои така, че да генерира страница с линкове към файловете. Много е удобно за Download на файлове. В комбинация с някои опростени сървъри може да се активира за под минута. Допълнително удобство е че така може да раздава видеофайлове и музика към портативни устройства или телевизори.\nМинуси: За проверка на файловете се използва IP протокола. В много редки случаи могат да възникнат грешки в трансфера. Като цяло не поддържа ъплоуд и се подслушва лесно. Някои от компактните сървъри могат да са по-податливи на мрежови атаки.\nNextcloud - Това е софтуер предназначен за създаване на локален облак и замяна на фирмените решения. Поддръжа и трансфер на файлове, работи най-вече през браузър.\nМинуси: според мен трансфера се осъществява през IP протокола, може би HTTPS но не съм проверявал. Инсталира се по-трудно.\nКато цяло най-подходящи ми изглеждат NFS в комбинация с Nitroshare и HTTP за Windows или портативни устройства.\nЗа инцидентно копиране, тройката rsync/scp/sftp също е добра. По едно време доста си играх да ги направя абсолютно универсални, но конфигурацията на файловото дърво, позволенията и сигурнстта са предизвикателство, което тогава не успях да постигна. А и са по-бавни от UDP базираните NFS/Nitroshare. От трите съм най-доволен от rsync. Надминава очакванията в пъти. Най-надеждна и с най-много опции. Швейцарско ножче за копиране на файлове, което ползвам даже и за локално копиране по твърдите дискове, когато се налага допълнителна функционалност.\nNFS не съм пускал лично, но предполагам ще оправдае очакванията.\nна rsync - https://en.wikipedia.org/wiki/Grsync\nна nitroshare - https://www.linux-apps.com/p/1252991/\nКато дадох grsync се сетих, за free file sync. Което е доста "по-опростено" - https://freefilesync.org/manual.php\nНе точно по-опростено, но се радвам че си се сетил. Защото е известна програмка.\nНе е по-просто защото е мислено с идея за синхронизация, което само по себе си вече усложнява на фона на FileZilla. Но от rsync вариантите е по-просто и съответно с по-малко възможности.\nFreeFileSync използва SFTP/FTP/Google Drive.\nGrsync извиква rsync и ползва неговия протокол.\nLAN Share не изглежда лошо, но нямам мнение засега. На фона на nistroshare изглежда с малко по-усложнен интерфейс тип торент клиент. Във всеки случай и двете са непретенциозни с възможност да заместят SMB/Dropbox, без да притежават и 1/10 от тяхната функционалност. Доказват, че с прост и издържан дизайн е възможно да се направи нещо подобно. Само ми се щеше да си бяха дали още 5% усилия за развитие.\nЗабравихме за SSHFS\nИ още една разновидност:\nrsync can be run as daemon on a server listening on port 873.\nНа фона на NFS не бих ги ползвал в качеството на локален сторидж.\nпреди 8 часа, Станислав Панайотов написа:\nПърво! На всички моите благодарности за положеният от Вас труд. Струва ми се, че не всичко сте разбрали за идеята ми, която е много проста и вината е лично при мен. Затова, ще подготвя нов пост и нагледно ще се постарая да обясня простото си желание. Под Win 10 то за мен ми върши чудесна работа. Затова, ако не се справя под Линукс, ще си го оставя както до сега съм го конфигурирал. И да, задължително е освен да чета и пиша да мога и да плейвам видеоинформация от всеки и през всеки компютър - на друг. Поне до сега като най лесен вариант виждам поста на petie1 при който съм убеден , че и сам ще се справя.В темата ще напиша нов пост със снимки кое как би трябвало да изглежда, за да стане ясна моята идея.\nЕто идеята, която искам да направя, но да ползвам Linux Mint 18.3. Всичко до сега е работело под Win 7 и последната година и половина на всички компютри е инсталиран Win 10 LTSB 1607. Не съм имал никакви проблеми от никакво естество при домашната мрежа от общо 5 компютъра, от които един от тях ползвах за съхранение на инфоемацията, като сървар.\nКакво ще представлява новият "сървар". Стандартен компютър с процесор i5 - 3570, 8 гигабайта RAM и дъно Asus със 6 SATAпорта и всички видове изходи за монитор и телевизор. Купен от "Алфаком на цена 300 лева. Монтирани дискове 5 HDD като всеки е с обем по 4 терабайта. Плюс SSD от линка на Пламен - Crucial 500 гигабайта, който е в процес на поръчка. На него ще има Операционна система или само Linux Mint или по ваше предложение да е dual boot със Win 10. Ако приемем вторият вариант - с двете операционни системи, първо ще инсталирам Win 10, а след него Линукс, за да нямам проблеми.Направих експеримента за сега с друг диск за операционната система и свързах останалите дискове към съответните SATA портове. Всичко си работи безпроблемно под Win 10. Как са названията на дисковете на "сървара"? Ето!\nС - Операционна система и инсталирани програми - Новият диск все още го нямам - това е опитна установка.\nD - Кънтри - HDD 4 терабайта 5400 оборота\nЕ - Блуз и Джаз - 4 терабайта 5400 оборота\nF - Видео концерти - 4 терабайта 5400 оборота\nG - Най вероятно ще е също видео концерти, заради обема им - 4 терабайта 5400 оборота.\nH - Фотографии и обработка, инфо и софтуер разделен на съответните части - 4 терабайта 5400 оборота.\nНека разгледаме примерно диск D - В него ще има папка за изтеглената информация, за тази, която вече е готова и по азбучен ред - от А до Я за сортиране на дискографиите. Ето пример, как ще изглежда всеки един от тези 4 диска:\nОтворени основни папки върху диска - първата снимка и отворена примерно папка с буква "С" , в която се намират всички изпълнители, започващи с тази буква - втора снимка\nFTP е най-бързия протокол за пренос (когато не пренасяш парчета с rsync). дали трансфеда ще е аски или двоичен се сетва и на ръка и може да се настрои винаги да е двоичен. Иначе NFS е много добро решение. Не че е прост за настройка, но като тръгне забравяш че го има\nРедактирано 16 юли от capnemo (преглед на промените)\nВажно е да отбележа, че задължително, както съм сега трябва да мога да отворя всяка една папка за преглед, редакция или слушане и гледане през аудио и видео системата, независимо на кой компютър се намирам.Домашната ми мрежа е лична и нищо не се споделя извън нея. Всичко това работи както през кабел, така и по WI-FI. Това трябва да постигна и при Линукс Минт. Иначе, категорично си оставам на завареното положение със Win 10.\nВсеки един от останалите компютри е стандартна конфигурация в по малки размери (кутията), които се ползват за всичко, включително и за изтегянето на аудио и видео информацията. Машинките поне за мен работят повече от много добре, за да се хвърлям да купувам нови.Организацията на дисковете в тях е почти същата както на сървара, но дисковете им са до 1 терабайт максимум. Затова на тях няма да ви правя снимки.\nКапитане здравей. Радвам се че се обади накрая и предай поздрави на половинката. Да сте живи и здрави и благодаря за разясненията.\nАко завареното положение е безпроблемно, то защо така, с лопата по главата? Идея - изтествай първо с нещо дребно, пък после вече прави.\nБезпроблемно е що се касае до домашната група.\nСега ще споделя защо мислех този вариант. Като цяло дистрибуцията на Линукс ми харесва и се справям задоволително. В продължение на 4-5 години имам един сериозен проблем с качване на файлове по облаците с браузъри от сорта на Chrome и Cent. Скоростта ми на Upload е 2,5 пъти по ниска отколкото при Firefoh. Миналата или в началото на тази година бях пуснал и тема за съвети защо се получава така. И то е на всички компютри без изключение. Обсъждахме го въпроса, но така и не се реши до ден днешен.\nВторо: Всеки месец при update на десятката ми се налага да седя по цял ден на компютрите за да чакам да се натутне с обновяванията. Направи ми сериозно впечатление обновяването на Линукс - става за минута на всеки компютър. Още повече. Всичко под линукс при мен върви много по бързо, а нямам никакъв зор да си купувам нито дъна, нито процесори последно поколение за да си върша работата.Пък и на моите години, вече ще е смешно. И още ред дребни неща. Аз съм от хората, че щом са го направили екип от инженери и програмисти, тази "дрънкалка" трябва да върши работа на хората без проблем. А и няма нищо лошо човек и в тази възраст да научи и нещо ново пък било то и Линукс.\nЕ толкова писане и стигнахте до това дето го писах аз\nВажно е да отбележа, че задължително, както съм сега трябва да мога да отворя всяка една папка за преглед, редакция или слушане и гледане през аудио и видео системата, независимо на кой компютър се намирам.Домашната ми мрежа е лична и нищо не се споделя извън нея. Всичко това работи както през кабел, така и по WI-FI. Това трябва да постигна и при Линукс Минт.\nНе виждам защо да не стане. На практика компютрите ще се виждат като твърд диск от работата среда и програмите.\nЗа писането по всяка папка не бих го направил. Потенциално деструктивно, но няма техническа пречка да се направи.\nДа. Аз съм 60%/40% в полза на NFS срещу SAMBA. И двете вършат горе долу едно и също. Но за SAMBA има много повече упътвания в интернет, плюс че шерва с Windows в локалната мрежа.\nАко завареното положение е безпроблемно, то защо така, с лопата по главата?\nДа имаш Linux и да не си билднеш мрежата с него е федерално престъпление.\nИдея - изтествай първо с нещо дребно, пък после вече прави.\nДа, много добра идея. Ако между два от по-малките компютри направи отделна мрежа, ще преовери какви са възможностите, без да разваля нищо.\nFTP е най-бързия протокол за пренос (когато не пренасяш парчета с rsync).\nЗаради UDP мисля, че NFS ще е по-бърза от FTP. Не че някой ще го гледа чак толкова.\nДа. Аз съм 60%/40% в полза на NFS срещу SAMBA. И двете вършат горе долу едно и също. Но за SAMBA има много повече упътвания в мрежата, плюс че шерва с Windows в мрежата.\nСамба се настройва по трудно от Openssh па и няма смисъл от нея ако не ползва Уиндоус иначе съм съгласен с теб за това което си писал\nпреди 9 минути, Melmak ® написа:\nЛично аз съм нямал проблем но отново съм съгласен с теб\n"Идея - изтествай първо с нещо дребно, пък после вече прави."\nПриемам предложението с това на petie1 и следващите дни, това ще ми е заниманието. На първо време ще опитам мрежа с двата малки компютъра, че като объркам нещо, няма да ме е яд че ще се наложи възтановяване.\nБлагодаря на Всички Вас, които се включихте с отговорите си по темата.\nАз пък ще дам малко по-различен съвет. По принцип, не разбрах въпросният "сървър" ще рутира ли, също как така дуал ОС. Linux Mint е десктоп дистрибуция със съответните спецификации. Като става дума за сървъри, добре е да погледнем какво има подготвено. Всяка Линукс дистрибуция може да бъде настроена за сървър, ама зорът е - защо. Описал си 5 идентични диска и ще е престъпление ако не ползваш ZFS или друго решение. Гледам, че още си "представяш" делението на сториджите по метода в Уиндоус, което е много погубно. Под Linux/BSD може да правиш невъобразимо много неща. Като започнеш от дялове, та през файлови системи, логическо управление и т.н. Според мен е най-добре да си направиш сървър, а не "сървър". Има стотици видеа как се инсталира и настройва NAS4Free, FreeNAS, а при желание може да си изградиш всичко от нулата на стандартна линукс дистро. Хубавото от цялато това нещо ще е, че ще имаш една идея по-голяма сигурност ако ти изгори хард диск - не губиш информация. Инсталирането и настройката отнемат около час. Ползването - фасулско посредством уеб. За чий х*и да се мъчиш да пишеш команди в конзолата, че да си направиш домашен облак (примерно)? Няколко клика и си готов. Та, дистрибуциите създадени за облаци и файлове са уникални, защото са създадени за това. Десктоп дисрибуциите са уникални, защото са създадени за това. Дистрибуциите за мрежи - пак така. Значително ще си улесниш живота и ще имаш много възможности, ако ползваш pfsense/opnsense/ipfire за домашен рутер вместо сам да изграждаш всичко върху десктоп дистрибуция. С файловият сървър - пак така. Ментата е десктоп дистро. Да не говорим, че е огромен риск да ползваш десктоп за сървър. Шансът да станеш жертва като НАП е с около 83747538953% по-висок отколкото стандартен сървър. Кеф ти уязвимости в браузерите, кеф ти в офис пакетите.. Все неща, които са в десктоп дистрибуциите, ама не и в сървърните. Та, според мен ще ти отнеме около 3-4 часа да си настроиш един нормален домашен сървър и да не си губиш времето да инсталираш Самба,NFS под Мента и т.н.


Комплект батут - трамплин, с обезопасителна мрежа COLOUR диаметър 137см.\n> Спортни стоки>Батути трамплини>Комплект батут - трамплин, с обезопасителна мрежа COLOUR диаметър 137см.\nКомплект батут - трамплин, с обезопасителна мрежа COLOUR и диаметър 137см. Този комплект батут/трамплин с мрежа, с диаметър 137 см., е предназначен за безопасно и интересно занимание за деца, с интересен и забавен дизайн.\nТози комплект батут/трамплин с мрежа, с диаметър 137 см., е предназначен за безопасно и интересно занимание за деца. Комплектът се състои от батут с намалено отскачане и защитна мрежа. Батутът отговаря на EN-71 норма по TÜV SÜD, GS и ASTM Internacional сертификати за качество от немските лаборатории по анализ. Подходящ както за вътрешно, така и за външно приложение. Тръбите са галванизирани и имат антикорозионно покритие. Мрежата разполага с отвор за влизане, който се затваря с цип.\nВисочина на трамплина от земята: 35 см.\nВисочина на трамплина с мрежа: 165 см.\nДиаметър на трамплина: 137 см.\nНамалена възможност за скачане - 100 см. - за по голяма безопасност на най-малките\nМаксимално тегло на натоварване: 100 кг.\nPath: Home > Спортни стоки > Батути трамплини > Комплект батут - трамплин, с обезопасителна мрежа COLOUR диаметър 137см.


Боти с висок ток червено каре | Dressmania.bg - онлайн перуки, аксесоари за коса, дамски дрехи и обувки\nНачало » Боти с висок ток червено каре\nБоти с висок ток червено каре\nКод на продукта: KSL335-red\nШикозни дамски боти на висок ток, съчетаващи в себе си стилна и модерна визия. С отличаваща се зимна визия. С дебел ток и цип във вътрешната част. Подходящи ежедневна или вечерна визия. Модел, с който няма да останете незабелязани.


Откриха 29 галапагоски костенурки у трафиканти в Перу\nОткриха 29 галапагоски костенурки у трафиканти в П...\nКостенурките са намерени в сандък, обвити с тиксо, в багажното отделение на автобус\n20.04.2017 - 01:30\nДвайсет и девет костенурки от Галапагос бяха открити у трафиканти в северната част на Перу, които се готвели да ги изпратят към Европа, съобщи Националната служба за горите / Serfor/.\nКостенурките са намерени в сандък, обвити с тиксо, в багажното отделение на автобус. Две от тях не са оцелели. От Serfor обясняват, че работят съвместно с полицията за разкриването на международна мрежа за трафик на редки животински видове, минаващ през Перу към европейския пазар.\nГигантските галапагоски костенурки са най-големите сухоземни костенурки в света, могат да живеят над 100 години, но се считат за вид, застрашен от изчезване. Те са защитен вид. Останали са само 11 вида гигантски костенурки в Галапагос, вместо 15 по времето на Дарвин.\nПреследвани за храна от пирати, китоловци и търговски кораби през 17-ти, 18-ти и 19-ти век, повече от 100 000 костенурки са били убити. Днес са останали само около 15 000 костенурки и за тях островите Галапагос са убежище. Serfor се свърза с еквадорските власти, за да организира връщането на архипелага на 27-те оцелели костенурки.


Стоп! Спри се, червено е ..\nЧервена светлина.. Защо никога не спираме? Може би не се страхуваме да продължим на червено .. Може би искаме да поемем по този опасен път, причакващ само нашата следваща стъпка, за да намерим покой.. да намерим спасение в непонятното .. неизбежното .. мъчението.\nИ ето, тръгваме с голяма крачка, без да се огледаме .. Слепи за тази изгаряща очите светлина, слепи за очевидното, слепи за живота, който ни заобикаля така тихо и потайно, че едва ли не, бихме повярвали, че не живеем живота, който искаме.\nИзвъртяни лъжи, намачкани, смлени, оформени и поднесени - това е всичко, на което се доверяваме и ценим. Тези "замаски", така по майсторски биват загладени в нашето съзнание, без да остане нито един процеп .. И ние тръгваме в погрешната посока .. на червено .. мислейки, че това е единственото спасение.\nИ сърцето - то, доверяващо се единствено на своя притежател, ни следва безмълвно .. То знае истината, то знае отговорите на всичко, но няма право на мнение.\nКакъв е този звук? - питаме се просто по инерция .. и продължаваме с безизразно изражение ..\nЗвукът ли? Това е безпомощният зов на нашето сърце да спрем, да се огледаме, да не бъдем глупаци!\nНо кой чува този заглушен зов? Простира се из цялата улица, изпълва напрегнатото пространство, но пак си правим оглушки :)\nСблъскваме се с болката толкова често, че вече не ни прави впечатление.. Да, не и на нас, но на хората до нас, които винаги ни подкрепят и са винаги неотлъчно до нас - какво да кажем за тях? Сякаш прехвърляме нашата тежест върху техния гръб, за да се почувстваме по - добре, да махнем част от тежкия си товар, да ни олекне.\nИ те безмълвно, с протегнати ръце и искрящи от надежда очи, готови на всичко за нас, приемат нашите почернели души, лекуват ги, стоплят ги.. Но съвсем тихо и незабелязано.. те искат само да съзрат нашите усмивки, знаейки че са сторили всичко.\nЗа кратко време сме им благодарни, радваме се, че имаме толкова добри хора, които ги е грижа за нас .. но, по дяволите, тези остри режещи бръсначи, так наречените лъжи пробожат съзнанието ни, измъчват ни, повалят ни и ние безнадеждно тръгваме към червената светлина.. Омагьосва ни, ние и се доверяваме, че ще ни избави от тази изгаряща болка..\nСлепи и глухи са хората по този свят! Сърцето ни крещи, близките ни крещят, а ние, егоистите, забравени в нашата болка, вярваме на непознатото, слепешката се спъваме по забранения път ..\nО, за Бога, спри се! Червено е, изчакай болката да мине..\nЕтикети: животът не е песен


Йордановден – имен ден на над 3000 в общината – pz-info\nЙордановден – имен ден на над 3000 в общината\n3106 жители на община Пазарджик на Богоявление ще празнуват имен ден. Празник имат Йордан, Йорданка, Богомил, Богомила, Божидар, Божидара, Богдан, Богдана, Богданка, Бончо, Божана, Дарина, Дарин, Божил.\nНай-много от имениците са мъжете с името Йордан – 1275. Йорданка са 1197 дами. В цялата община само петима се казват Дарин, а седмина – Божил. 1752-ма жители на общинския център имат повод да почерпят. 682-ма се казват Йордан. Дамите вземат превес със 697 Йорданки. От селата най-много са имениците в Огняново – 118. Цялото село Крали Марко може да празнува с единствения си Йордан.\nНиколай Александров извади Богоявленския кръст в Пазарджик


Второ писмо до Председателя на ФБАК - Вертикален свят\nДимитър Колешев | Редактирана на 01/05/2006\nДо УС на ФБАК\nИзпращам това второ писмо до Вас, защото притиснат от времето и края на работният ден в петък, нямах възможност да помисля достатъчно добре и да напиша едно по-конструктивно писмо. Приемете това писмо като допълнение на предишното и като част от ангажимента, който, както вие самите казвате, съм длъжен да поема като част от общността на катерачите. Искам изрично да упомена отново, че това писмо не го пиша като Председател на Клуб по катерене и алпинизъм "На ръба". Това е лично мнение.\nПонеже виждам, че проблемът няма да бъде решен само с дискутиране на темата, с реплики между отделните страни и излагане на голи доводи за и против екипирането предлагам следното:\n1. ФБАК да възложи на специална комисия (включваща хора и от двете крайности) от една страна и от друга страна на НСА – катедра Алпинизъм - да разработят становище свързано с това екипиране и преекипиране, да обмислят правила, съобразявайки се със световните тенденции и препоръки на водещите организации и комитети. Такива документи и становища има много като някои от тях са преведени и на български. Да се вземе впредвид и мнението на екологичните и природозащитните организации.\n2. Да се обмисли стратегия за развитието на катеренето в България – спортно и “традиционно” (алпийско) и между другото да бъдат направени точни формулировки на тези видове катерене, за да престане разминаването в понятията и да не се подвеждат повече катерещите в България. Във връзка с тази стратегия да бъдат описани всички вреди и ползи, които биха съществували, т.е. как ще помогне и как ще навреди това екипиране на развитието на съответните видове катерене в България.\n3. Да се свика извънредно Общо събрание, което да реши веднъж завинаги проблема въз основа на това официално становище, с което трябва да бъдат запознати предварително всички клубове и техните членове в цялата страна.\nОтново държа писмото да получи входящ номер и да бъде публикувано в сайта на ФБАК.\nПриемете нашите извинения, че се обърнахме към Вас като председател на клуб по катерене и алпинизъм “На ръба”. Приемаме забележката, че Вашето мнение е лично и не ангажира като позиция клуба. Във връзка с това бихме искали да Ви припомним, че сдружение “Федерация на българските алпийски клубове” е сдружение на юридически лица, които обаче са формирани от индивидуални членове. Препоръчваме Ви да ангажирате с мнение по-широк кръг от хора, тъй като Вашето мнение е доста различно от това на голям брой катерачи. В едно сдружение, в което хората имат различни мнения, цели и средства, единствения начин да се вземе решение за едно или друго нещо е демократичния, т.е. чрез демократични процедури на избор и уважаване на решение на мнозинството. Обръщаме Ви внимание на Закона за юридическите лица с нестопанска цел, въз основа на който е изработен и приет от съда Устава на ФБАК. Целият дух на Закона е възможно най-демократичен – и като структура, и като изисквания, и като възможности за контрол. Ще Ви бъдем благодарни да посочите кои точно разпоредби на Закона или Устава не са били спазени при вземането на решенията, които цитирате в писмото си? Когато Закона, или в нашия случай – Устава не забраняват нещо, то е разрешено – просто правило от правото.\nВашата забележка, че отдавна се дискутира темата, но без последици, за нас има ясен отговор – безплодни дискусии, без никакви конкретни и конструктивни предложения наистина нямат никакъв смисъл. Вашият отказ да вземете участие в работата на комисията е неконструктивна и нихилистична позиция. Ако искате да се ангажирате с промени в стила и работата на комисията или за друга дейност, готови сме да изслушаме Вашите конкретни предложения. Считаме, че когато се критикува нещо, добре е да се предложи с какво да бъде заменено. Такова предложение от Вас ние не сме получили. Нещо повече – ФБАК инициира дискусия – кръгла маса на тема: “Екипиране на катерачните маршрути” в рамките на курса за екипиране на Враца през ноември 2005 г. ( http://www.fbac.net/news2005/Kurs-ekipi ... 6tenie.htm ) Ако наистина имахте доброто желание да промените нещата, защо не присъствахте?\nОтносно Вашата оценка на качествата на хората, заети в управлението на Федерацията и в отделните комисии, ще Ви препоръчаме да сложите зад всяко едно от посочените имена техните постижения в областта на алпинизма и катеренето. Тогава би трябвало да стане ясен проблема за компетентността на отделните личности и доколко тяхното мнение е професионално или не.\n[u:225e5ff93c]На конкретните Ваши въпроси[/u:225e5ff93c]:\n1. Решението за преекипиране е взето въз основа на писмо с вх. № 54 / 29.04.03 от АК “Веслец”, гр. Враца. Авторът на маршрута Илия Александров също е дал своето съгласие с начина, по който да стане преекипирането, което считаме за много важно;\n2. Засега няма система, правилник или нормативен документ, който да задължава комисията да поставя на обсъждане в катерачните среди начина или необходимостта от екипиране или преекипиране на даден маршрут. Разчита се на експертната оценка на членовете на комисията, които решават да подкрепят или не даден проект. Относно компетентността на тази оценка – писахме по-нагоре;\n3. Отговора на този въпрос е същия като 2;\n4. На този въпрос Ви препоръчваме да вземете мнението на по-широк кръг хора, както и тяхната компетентност;\n5. Средствата на комисия “Екипиране” са изплатени въз основа на приетия бюджет за 2005 г. За разлика от Вас, Управителния съвет напълно разчита на компетентността на членовете на комисията и не подлага на съмнение тяхната работа;\n6. Освен бюджета на комисията, осигурен от ФБАК, в периода след 1999 г. комисията привлича значителни средства от спонсори и спомоществователи. Протоколите и фактурите за закупените и предадени материали са на разположение в офиса на ФБАК, когато желаете, може да ги разгледате. Тука е може би мястото да отбележим толерантността на предсдедателя на комисията Петко Тотев относно получаването на средствата от ФБАК. Ако сте се запознали със справката, както Ви посъветвахме, средствата за материали за екипиране за 2003/2004 г. бяха изплатени от него, а ФБАК му се издължи едва на 19.05.2005 г., а за тези през 2005 г. – на 12.12.2005 г.;\n7. Отговорът на този въпрос съвпада с този на 2;\n8. Бихте ли конкретизирали въпроса си и дадете някакво конкретно и конструктивно предложение? И най-важното – при разногласия и различни мнения относно стила на екипиране, чие да е решението?;\n9. Още веднъж Ви препоръчваме да се запознаете със справката за разходваните средства по дейности – там е ясно написано откъде са закупени материалите. ФБАК в последните няколко години не е закупила никакви материали от фирма “Пик 3000” – това беше многократно обявено и декларирано. Ще считаме по-нататъшни спекулации по темата като клевета и си запазваме правото да вземем съответните мерки;\n10. Материалите за екипиране се избират от комисията, тука отново въпроса опира до компетентността й;\n11. Твърдението Ви по последната точка не отговаря на истината, и доказателство за това са контактите, които имаме с всички участници в срещата и техните благодарности за добрата организация и хубавото време, което са имали у нас.\nКато заключение бихме искали да кажем само едно нещо – ФБАК е такъв, какъвто го направят неговите членове. Особено при условие, че Вие отказвате да вземете участие в неговата структура, какъв съвет и мнение да очакваме от Вас относно бъдещето на ФБАК.\nВидяна е 1856 пъти\n1 Публикуван на 02/05/2006 от\nМите, брате, тъжно ми е да го кажа, ама ни е спукана работата....


5 сигурни признака, че той отговаря на чувствата ти - Секс и Връзки - woman.bg\nНа всички ни е познато усещането, когато буквално сме загубили ума си по някого, но все още е твърде рано да преценим дали той отговаря на чувствата ни. А и някак не ни се струва добра идея да го попитаме направо, нали? Затова днес решихме да ви подскажем коиса 5-те най-сигурни признака, че човекът отсреща не просто се забавлява с нас, а ни харесва истински и отговаря на чувствата ни.\nНяма нищо по-издайнческо от погледа, момичета. Просто обърнете внимание на посоката на погледа му и веднага ще разберете дали той наистина е пленен от вас. Очният контакъ е най-добрият начин да покажем на някого, че го харесваме, дори и без да си даваме сметка за това. Така че ако вашият човек не отделя поглед от вас и когато разговаряте ви гледа право в очите, то той е напълно ангажиран с това, което му споделяте и не иска да пропуска нито думичка.\nИзлиза с приятелите ви\nАко един мъж не желае да има сериозни отношения с една жена, никога няма да излезе с приятелите ѝ и дори няма да я запознае със своите. Но ако той изявява желание да бъде част от компанията ви и да се забавлявате заедно, значи наистина има чувства към вас. Дори нещо повече - знае, че приятелите ви са източник, откъдето може да почерпи още информация за вас.\nМоли ви за съвет\nЗащото вярва, че няма да го излъжите и защото е влюбен не само в тялото ви, но и в ума ви. Ако ви попита за мнение или съвет, знайте че в неговите очи вие не сте просто поредното забавление, а нещо много по-специално.\nТой е като ваше огледало\nЗабелязали ли сте, когато двама души разговарят единият понякога повтаря движенията на другия? Сякаш отразява всичко, което прави и е като негово огледало. Следващият път, когато разговаряте с вашия човек, обърнете внимание дали и той го прави. Ако започне да повтаря движенията ви, при това съвсем неволно, трябва да знаете, че определено има чувства към вас. Това е подсъзнателен начин да спечели доверието ви и да ви накара да се чувствате по-комфортно в компанията му.\nТой забравя за телефона си\nЕто това наистина е знак, че за него няма нищо по-интересно от вас. Знаете колко е лесно в днешно време да загубим интерес към случващото се около нас и по навик да извадим телефона си, за да видим какво става в мрежата. Е, ако той не го прави и не си докосва телефона, докато сте заедно, поздравления - той просто е луд по вас!\nЧетете още: 3 признака, че връзката ви е неразрушима\n23 август 2021 | 13:24 отговор\nЧе Стаменова,че през едно по щедро и забравено време за Директор на ДМЗ-Ленин у Перник имаше един Другар Стаменков. Че туй от моя Бивш Член на БКП и биологичен пастир го знам.


ИКАРОВ МАСЛО ОТ КАРИТЕ 60 мл. (IKAROV CARITE OIL 60 ml.), цена и информация\nНазад | Начало Е-Аптека Натурални продукти Масла IKAROV Pure plant oils ИКАРОВ МАСЛО ОТ КАРИТЕ 60 мл.\nИКАРОВ МАСЛО ОТ КАРИТЕ 60 мл.\nАрт. №: 30010680\n0 1 2 3 4 5 2.9/5 21 оценки\nТропически масла, богати на наситени мастни киселини - те са богати на наситени мастни киселини, имат изразено омекотяващо действие\nМаслото от карите се получава от плодовете на африканско дърво и се състои наполовина от наситени, наполовина от полиненаситени мастни киселини. Съдържа значително количество мастно разтворими вещества - до 6%, което обуславя неговия естествен слънцепредпазен фактор - до 4. Използва се в елитната дневна козметика и в качествени слънцепредпазни средства. Оставя върху кожата филм, който я прави сатенено гладка и я защитава с часове. Има дълготраен овлажняващ ефект и забележително въздействие върху косата. Топи се при температурата на човешкото тяло.\nПроизводител: IKAROV / Pure plant oils\nПодобни продукти на ИКАРОВ МАСЛО ОТ КАРИТЕ 60 мл.\nИКАРОВ МАСЛО ОТ КАРИТЕ 60 мл. е свързан към\nКоментари към ИКАРОВ МАСЛО ОТ КАРИТЕ 60 мл.\nна 06 January 2012 в 14:21\nА стимуланта за коса се мажа след като си измия косата може на влажна се втрива в корените е след това по-цялата дължина на косъма става мека и пухкава дори когато я реша не се къса косъма и по-малко пада.\nна 06 January 2012 в 14:02\nЗдравейте! Аз съм голям фен на натуралната козметика.В момента си мажа лицето с това масло от карите на Икаров да ви кажа честно много мека става кожата а и крем не слагам директно от маслото. то съдържа вит. А Е Ф С мисля че беше от това което се нуждае кожата също съм използвала и авокадо, жожоба, гроздови семки, и масло са коса стимуланта от тези масла кожата става много хубава еластична не ви трябва скъпа козметика за да си привикате от по-рано бръчките. Даже и от арган масло съм използвала вече 3-4 год.се мажа с тях а само ме питат с какво си мажеш лицето че ти е хубава кожата.Успех ви желая. Пробвайте и няма да съжалявате.\nна 04 June 2010 в 10:39\nСтрахотно е! Използвам го като балсам за устни, мажа си и корема с него против стрии (първо го стапям леко между дланите си). Също така и го втривам в кожичките около ноктите, много бързо омекват и си оформям маникюра :)\nна 29 January 2009 в 17:27\nПревъзходно,действа ми прекрасно на кожата, но го забравих при температура -5 градуса годно ли е\nВиж всички коментари за ИКАРОВ МАСЛО ОТ КАРИТЕ 60 мл.


Adobe Creative Cloud съхранява снимки, изображения, видеоклипове и ресурси\nНаучете за Creative Cloud\nОпитайте Adobe Stock безплатно\nОпитайте Stock безплатно\nНаправете го с Adobe Stock.\nВградено направо в приложенията на Creative Cloud.\nНе говорим за какъвто и да е Stock. A за Adobe Stock. Получете достъп до повече от 90 милиона висококачествени изображения, графики, видеоклипове, шаблони и 3D ресурси, плюс нашите колекции Premium и Editorial – всичко това е вградено в любимите ви приложения на Adobe Creative Cloud. С Adobe Stock винаги ще намирате идеалния ресурс, за да създадете нещо страхотно.\nРембранд, пресъздаден от Анкур Патар чрез Adobe Stock\nОферта за ограничен период от време: 10 безплатни изображения на Adobe Stock. Изпробвайте това безплатно\nБърз достъп до творчески ресурси, които се явяват източник на вдъхновение за великолепни творби.\nНепрекъснат творчески процес\nПотърсете и лицензирайте ресурсите на Adobe Stock директно от приложенията на Creative Cloud. Използвайте изображения с воден знак, за да видите как изглеждат нещата – те ще бъдат заменени с версиите с висока разделителна способност в момента, в който ги лицензирате, така че да не прекъсвате потока си от идеи.\nВижте как можете да работите 10 пъти по-бързо ›\nРесурси за всяка нужда и всяка ниша\nAdobe Stock вече прeдлага над 90 милиона висококачествени изображения, графики, видеоклипове, шаблони и 3D ресурси, включително нашите Premium и Editorial колекции – така че можете да се впуснете направо във вашия следващ проект.\nРазгледайте Adobe Stock ›\nЛесни начини за закупуване\nМожете да добавите Adobe Stock към всеки план на Creative Cloud, включително планове за малки до средни фирми и големи предприятия. За ограничен период от време можете да вземете 10 безплатни ресурса.\nОпитайте Adobe Stock безплатно ›\nНикога досега не е било толкова лесно да продадете своята творба.\nПредставете своите изображения, графики и видеоклипове на милиони купувачи от най-голямата световна творческа общност, като си осигурявате един от най-добрите хонорари в бранша. Създаването на акаунта е бързо и лесно. Просто добавете съдържанието директно от вашите приложения на Creative Cloud или от мрежата и спестете дори повече време чрез автоматизираните работни процеси.\nЗапочнете да продавате ›\nСъздайте шедьовър с Adobe Stock\nСпециална оферта: 10 безплатни изображения\nОпитайте Adobe Stock безплатно за един месец. Вашите първи 10 изображения са от нас.\nВземете вашите безплатни изображения\nГъвкави планове за Adobe Stock\nИзберете от разнообразни абонаментни планове, започващи от:\nAdobe Stock за фирми\nСподеляйте лицензи с до 10 члена на екипа и спестете с Adobe Stock за екипи. Плановете започват от:\nПреглед на плановете за фирми


HIPP за кърмачки :: BG-Mamma\nHIPP за кърмачки\n16 март 2006, 15:06 ч.\nОт втория ден след раждането аз започнах да кърмя моето малко слънчице Руслан. Имах много кърма, даже и доста изхвърлях, за съжаление ... но за нещастие на Иванов ден тази година вдигнах висока температура 41.8 и едва ме спасиха (няма да изпадам в подробности за това ми състояние и проблемите). От тогава кърмата ми намаля, а бебчо расте, вече е на 3.5 месеца и иска да хапва повече. От месец замествам вечерното хранене в 22.00 часа с изкуствено, а от около седмица и това в 13.00 часа.\nНякоя от Вас ползвала ли е чая на HIPP за кърмачки? Струва ли си да го взимам, за избегна изкуственото мляко?\n# 1 16 март 2006, 15:11 ч.\nАз лично не съм го пробвала, но съм чувала че ставал а дали това или незнам. Чувала съм за кърма да се яде супа от коприва, боза и други неща за който вмомента не се сещам\n# 2 16 март 2006, 15:27 ч.\nАз съм го ползвала, но честно казано май нямаше ефект... поне при мене. По-скоро честото слагане на гърда, през час-час и половина свърши работа.\n# 3 16 март 2006, 15:30 ч.\nи обикновен лактогонен чай върши работа; а също и по-често слагане на гърдата, както и приемане на повече течности.\nвъв форума за кърменето има много полезна инфо относно повишаване на лактацията\n# 4 16 март 2006, 15:37 ч.\nОт месец замествам вечерното хранене в 22.00 часа с изкуствено, а от около седмица и това в 13.00 часа.\nТрудно ще си увеличиш кърмата при горе-описаното.\nЛактацията се стимулира с често сукане/изцеждане, нощно кърмене (между 3 и 8 часа сутринта), прием на повече течности (вода най-добре, никакви бози), почивка и спокойствие.\nЧая на Хипп го пих само в родилния дом, не знам дали ми е помогнал, у дома малката имаше "задачката" и удоволствието да се грижи за млеко-производството.\nВиж статиите в "Библиотека" за увеличаване на кърмата.\nПропуснах да кажа, че детенце все още си става нощно време и продължаваме да се храним между 3.00 и 8.00 часа, а и се спуквам да пия течности - вода, билков чай, прясно мляко и айрян .\nПробвах да продължа да си го кърмя непрекъснато, без изкуствено, но той продължава да "плаче" за още, а и така не мога да събера за следващо хранене. Предпочетох да не го дохранвам всеки път с изкуствено, а с изключение на двете хранения да си бъде изцяло на кърма.\nНе знам, може и аз да не правя нещо като хората.\n# 6 16 март 2006, 16:48 ч.\nАз го пия, но кой зная къкъв ефект няма. Иначе е приятен на вкус и ако нямаш навик да пиеш много течности, това е еднин чин да си осигуриш поне 3 чаши течност на ден. А и става по-лесно от българския такъв\nА за бозата - прави само дупе, а не кърма.\nЗа да си увеличиш кърмата трябва цедене или често сукане\n# 7 16 март 2006, 17:00 ч.\nВнимавай с количествата билкови чайове, с прясното и киселото мляко - не знаеш дали билките са съвместими с кърменето, а млякото е възможно да възбуди алергия, ако го пиеш повечко.\nПроизводството на мляко е на принципа "търсене-предлагане". Като заместваш две хранения с АМ, тялото ти получава сигнал, че бебето няма нужда от двете порции кърма и ще се настрои да произвежда по-малко.\nЗареди се с търпание и премахни АМ, ако искаш да стимулираш лактацията.\nБебето може да плаче от колики, не че е гладно. Дръж го на гърдата - дори в момента на сучене се произвежда мляко. Няма такова нещо като "правене на интервал, за да се събере мляко". По-големите интервали означават по-малка стимулация на лактацията, а не увеличаване на количеството кърма.\n# 8 16 март 2006, 17:04 ч.\nАз по начало си имах малко кърма и още от първия ден бебо ми беше с добавка Пробвала съм какво ли не: чайове- Хип и лактогонен, хомеопатични хапчета, но....... нищо не помогна! 5 дни преди Тонислав да навърши 3 месеца, пресъхнах тотално!!! Дано при теб има по-добро развитие кърменето!\n# 9 16 март 2006, 17:18 ч.\nСлагай бебето на гърдите си колкото е възможно повече, поне 7- 8 пъти на ден. Ако имаш помпа, използвай я след всяко кърмене за няколко минути. Пий течности.\nЧаят на Хип е хубав и на мен ми действа много добре. Всъщност важното е да си внушиш, че ти помага. Всичко е в главата ти!\n# 10 16 март 2006, 17:22 ч.\nИзпила съм една опаковка от чая на Хип и нямаше абсолютно никакъв ефект. При мен помогна честото цедене (кърмене) и Рицинус Комунис. Тъй като бях болна от пневмония цял месец, кърмата ми беше намаляла до 100 мл на денонощие. След като се излекувах, с двойно по-често цедене я докарах до 300 мл и не можех повече. Сега пия Рицинус и съм стигнала до 500 мл на денонощие.\nРицинуса не действа на всички еднакво, а на накои - изобщо. Моя съвет е - махни добавката. Като е гладно и реве, ще му дадеш да суче повече пъти и ще ти се регулира кърмата.\n# 11 16 март 2006, 17:26 ч.\nЦитат на: Dona в чт, 16 мар 2006, 15:27\nПри мен не помага нито сученето през час ,нитотечностите от няколко седмици става все помалко и по-малко,даже пусках и такава тема.Малкият е на двамесеца ,а педиатърката каза че ако е почнала да ми намалява кърмата не мога нищо да направя.Продължавам да му давам гърдата,но след това се дохранваме с нан.Не мога да го оставя да пищи от глад макар че една сутрин и това опитахне му давах нан а само гърдата,а тя като не пуска нищо той не я иска\n# 12 16 март 2006, 17:27 ч.\nАми истината е че не ми помогна кой знае колко, и знам как се чувстваш, защото аз по-същия начин си мислех, че няма да ми стига млякото ако го кърмя на всички хранения, истината е че кърменето му е майката, на мен поне друго не ми помогна.\n# 13 16 март 2006, 17:35 ч.\nЦитат на: mar4ela в чт, 16 мар 2006, 17:26\nа педиатърката каза че ако е почнала да ми намалява кърмата не мога нищо да направя.\nПедиатърката ти не разбира нищо от кърмене! Аз за това си смених педиатъра, само че моя ми се изсмя като му казах че съм си увеличила кърмата и ми каза, че си въобразявам! Само че аз за съжаление кърмя с помпа и шише и виждам всеки милилитър! Първия път кърмата ми беше намаляла до 300 - 400 мл на дененощие. Тогава я увеличих до 900 мл! Премахнах добавката, даже си направих 7л запаси във фризера, които използвах сега, докато бях болна от пневмония.\n# 14 16 март 2006, 20:17 ч.\nНай-много помага Рицинуса 5,но внимание,не се пие много дълго заради обратния ефект,и не се смесва с други лактогонни средства.Успех!!!